Arco de Septimio Severo

Le Arco de Septimio Severo es un antique arco de triumpho que se trova in Roma in un extremitate del Foro Roman, sub le collina del Capitolio. Illo esseva erigite in 203 p.C. pro glorificar le victorias militar del imperator Septimio Severo et su filios Geta et Caracalla super le Partos. Illo es un construction ex marmore, et consta ex un arco principal inquadrate per duo arcos parve. Le faciada es ricamente decorate per columnas et basse-relievos. Sub le mansarda de cata faciada sta gravate un dedicatoria longe. Originalmente, le litteras gravate in cavos contineva litteras ex bronzo hodie disparite. 

Un quadriga ex bronzo conducite per le imperator et su duo filios, coronava le arco antiquemente. Un scala permitte le accesso al platteforma superior.

Le architectura de iste arco de triumpho serviva de inspiration pro le Arco de Constantino, assi como iste ultimo inspirava le Arco de Triumpho del Carosello in Paris.

Categoria:Architectura del Roma antique
Categoria:Arcos triumphal in le foro roman
Categoria:Dynastia del Severi
Categoria:Antique arcos triumphal in Roma